text: Lego-ejer hiver 2,5 milliarder ud 
  04 marts 2011 kl. 07.44
  Lego-ejer Kjeld Kirk Kristiansen forgylder sig selv så det klodser.
  Lego-koncernen kan efter et indbringende år polstre sig på bedste vis, og guldregnen drypper i store dråber ned over især Lego-ejer Kjeld Kirk Kristiansen, der i 2010 trak næsten 2,5 milliarder kroner ud af selskabet, skriver Morgenavisen Jyllands-Posten.
  Ifølge avisen udbetaler Lego nemlig via holdingselskabet Kirkbi hele 2,5 milliarder kroner i udbytte til ejerne. Heraf går de 75 procent af udbyttet, eller knap 1,9 milliarder kroner, til Kirkbi, mens Lego-fonden får den sidste fjerdedel på 625 millioner kroner.
  Ved siden af de 1,9 milliarder kroner betaler virksomheden Lego også 568 millioner kroner i varemærkelicens, så på den baggrund kan Kjeld Kirk Kristiansen glæde sig over at have øget formuen med over 2,4 milliarder kroner i 2010, og i alt betaler Lego-koncernen således over tre milliarder kroner i udbytte
  